LUNGLEIAH SOCIAL WELFARE MINISTER Pi LALRINPUII HOVIN AR NOTE SEM A NI,"1046/2024-2025 LUNGLEI; the 3rd July, 2024: Vawiin chawhma  dar 10:00  khan Lunglei Farm Veng Community Hall-ah Mission Foundation Movement (MFM) bul tumin chhungkaw harsate chhawmdawl nan  Ar Note semna hun hman a ni a. Social Welfare Department Minister Pi Lalrinpuii chuan khuallian niin hun hmanpui. He hunah hian Minister Pi Lalrinpuii chuan fuihna thu sawiin, an thil dawn chu bei tham hle in lang mahse ṭangkai taka hmang zui thiam se a duh thu sawiin, vawiin a beneficiary ten rinawm tak leh taima taka hma an lak a, an hlawhtlinpui anih chuan midang tam zawkin an dawn belh theihna tur kawngte pawh a inhawn zel a beisei thu a sawi bawk. Pu Lalramchuanzela, Member, Mizoram Youth Commission leh Executive Director, Mission Foundation Movement chuan report pein, vawiinah programme-ah  hian Lunglei District chhung thingtlang khaw 13 leh Lunglei khawpui veng  pali-a chhungkaw 70 te hnenah Ar Note 15 theuh leh a chaw semchhuah a ni thu a tarlang. Vawiin Ar Note semna programme-ah hian  Minister hi Pu K.Lalrinawma,Vice Chairman, Lunglei Municipal Council leh a thawhpui Councillor te, ZPM Sub Hqrs Lunglei hruaitute bakah Lunglei East Block ZPM hruaitute'n an tawiawm a ni. Attachment Loading attachment...",Dated: 3 rd Jul 24 1:14 PM,https://dipr.mizoram.gov.in/post/lungleiah-social-welfare-minister-pi-lalrinpuii-hovin-ar-note-sem-a-ni